JohanHeinsen/ENO huggingface dataset:
Den Nord-Cimbriske Tilskuer, 1843-01-11
For de som maatte attraae at indlemmes i Foreningen, hvori Resicoen nu andrager c. 2 Millioner og Fondet c. 10 Tusinde Rbd., anbragte mod Pant i faste Eiendomme, undlader man ikke at bringe i Erindring, at Optagelse ikkun vil finde Sted ved det forestaaende aarlige Repræsentantmøde, den 18de Marts næstkommende, og maae den befalede schematiske Begjæring herom snarest muligt senest 1ste Marts - indgives til Directionen igjennem vedkommende Districtsforstandere, hvor saadanne haves. At Begjæringerne ledsages med Anmeldelser, er just ikke nødvendigt, da Forsikkringer ne først blive at regne fra 1ste Mai med det nye Assurance-Aars Begyndelse. Det antages, at de som tidligere i Aarets Løb have indgivet Begjæringer i Forventning af Optagelse, endnu attraae saadant, forsaavidt Begjæringerne ikke forlanges tilbage.
Den Nord-Cimbriske Tilskuer, 1843-01-11
Breve til Directionen bedes fremtidig afdresferede til Foreningens Secretair, Godsforvalter Brasch Aarhuus.
Den Nord-Cimbriske Tilskuer, 1843-01-11
J Directionsmødet den 7de Januar 1843. C. Jngerslev. W. Watt. N. Nyholm.
Den Nord-Cimbriske Tilskuer, 1843-01-11
Med dette Nr. følger Thisted Amtsraads Forhandlinger den 12te og 13de December 1832.
Den Nord-Cimbriske Tilskuer, 1843-01-14
No. 6. Ao. 1843. Thister Kongelig allernaadigst privilegerede Avertissementstidende, Amtsavis eller Den nordcimbriske Tilskuer. Forsendes med Brevposten overalt i Danmark og Hertugdømmerne. Løverdagen den 14de Januar. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1843-01-14
Politiske Nyeheder. Engeland. Breve fra Officerer og Civilbetjente ved den engelske Erpeditionsarmee i China, forsikkre eenstemmig, at de sidste Tildragelser i China og især det heldige Udfald af Krigen, har fremlagt en Forandring i Nationens Anskuelser og Overbeviisning, som let kan lede til en fuldkommen Omvæltning i den nærværende Regjeringsform. Selv de høie Commissairer, der have afsluttet Freden, glemte den forældede Jdee om deres Nations Fortræffelighed, og lode sig forevise Krigskibene med alle deres Jndretninger, erkyndigede sig med Begjærlighed om Midlerne til Engelands Magt, og skjulte aldeles ikke deres Forbauselse og Beundring. Men denne Følelse viste sig endnu mere paafaldende blandt Folket. Efter Fredsslutningen begave de engelske Officerer sig, saavel i Selskab som enkelte til Nanking og Omegn, og fandt overalt en ærefrygtfuld- og venskabelig Modtagelse. Folket trængte sig i tusinde Tal frem, og medens det viste sig ufølsom mod Politiets Bønner, Trudsler og Prygl, adlød det ethvert Vink af hine rødhaarede Barbarer", og giorde hurtig Plads for dem, hvorhen de vendte sig. Flere fromme Missionairer, ved Expeditionen benyttede det gunstige Øieblik, og uddeelte Tractater og ny Testamenter. Selv den keiserlige Commissarius New, blev tilsendt en saadan Aftryk af det ny Testamente, hvorfor han lod takke meget høflig. - J Bladet "Morning Herald skrives fra London under 6te Januar: "Vi have Grund til at antage, at Grev Aberdeen har ladet tilkjendegive, at den brittiske Regiering ingen Concessioner vil indlade sig paa med Hensyn til Tractaterne af 1831 og 1833 om Slavehandelen; det hedder endog at Greven skal have vægret sig for at ville underhandle omdenne Gjenstand. Man troer at den spanske Regent med Sikkerhed gjør Regning paa i de nærværende Cortes Forsamling, eller i et nyt Kammer, i Fald det nærværende bliver opløst, at indbringe en modificeret Tarif, som vil tilstaae Af laderne af engelske Fabrikata til Spanien, næsten de samme Fordele, som en Handelstractat. Og endelig have vi Aarsag til at troe, at der for Tiden finde Underhandlinger Sted i Constantinopel mellem de fire store Magter om den serwiske Qvæstion. Men mærkeligt er det, at der fra sidstnævnte Sted skrives under 25de Decbr., at Ruslands Forestillinger i Faveur af den Obrenowske Familie, hvilke ogsaa kraftig blive understyttede af Østerrig, have gjort lidet Jndtryk paa Porten, da den tyrkiske Kiamil Pascha for nylig har tilkjendegivet Wursisch og Petroniewitsch at han vil anvende alle de Stridskræfter, der staae til hans Disposition til Oprettelsen af den nærværende Regjering i Serwien.
Den Nord-Cimbriske Tilskuer, 1843-01-14
Spanien. Mellem Spanien og Den Hatieller St. Domingo er udbrudt en Krig, opstaaet af følgende: "Da de europæiske Magter anerkjendte Republikken Hatis Uafhængighed som selvstændig Stat; var det under den udtrykkelige Betingelse, at denne Republik aldrig maatte udruste noget Krigskib, i nogle Aar holdt Republikken denne betingelse, men endelig anskaffede den sig en Fregat, som den kjøbte i de amerikanske Farvande; da Commandeuren for den engelske Skibsdivision ved Antillerne fik Efterretning om at det hatiske Krigskib var løbet ud, gjorde han Jagt paa samme, angreb det og det kom til en formelig Kamp, hvori flere Hatier faldt, og Fregatten blev nødsaget til igjen at søge den Havn, hvor den var løbet ud af, og det i saa slet en Tilstand, at der ikke var Tanke om at den igjen kunne løbe ud. Først i den senere Tid have Hatierne igjen udrustet en Corvette, der var seilet ud, og var nødsaget til for Stormveir at anløbe en Havn paa Øen Portoricco, de spanske Authoriteter forsømte ikke, at erklære Corvetten for god Prise, og Haterne udrustede nu for at tage Repræsalier et nyt Skib, som bemægtigede sig tre spanske Skibe fra Santander; saasnart den spanske Generalcapitain for Antillerne fik Efterretning herom, sendte han strax den under hans Commando staaende spanske Eskadre bestaaede af 1 Fregat, 4 Brigger og 2 Krigsdampskibe for at agere med Haiti. Og man hører nu fra Spanien, at i Cadix, Cartagena og Ferrol hersker megen Virksomhed for at udruste den spanske Marine, og som det hedder, for med Eftertryk at gjøre dens Krav mod Hati gjældende. - Det er mærkeligt, at medens der meldes fra Madrid, at fra flere Deele af Monarkiet indløbe Addressen, hvori Regenten lykønskes til Barcelonas Betvingelse, have de cataloniske Deputerede udstædt en Erklæring til ham: "at de ikke kunne undlade at tilkjendegive H. Høihed den dybe Smerte de føle med de af Regjeringen mod Staden trufne Forholdsregler. Hvilke ogsaa Aarsagerne til Urolighederne i denne Stad have været, bliver det dog altid sandt, at Regjeringen ikke har handlet efter Lovene, at den ikke har agtet Kammerets Ønske, at den har krænket Statens Constitution og viist sig de mod Menneskeligheden, og de Deputerede ville ansee sig uværdige til at repræsentere Provindsen Barcelona, naar de ved Synet af saamegen Ulovmæssighed og saa storlig oprørende Handlinger ikke ville hæve deres Stemme i Nationalepræsentationens Midte." – J Valencia, hvor man har modtagen Regenten med megen Høitidelighed, erklærede han, at han hverDag var bered til at udgyde sit Blod, for Fædrelandets Frihed og Uafhængighed, for Dronning Jsabellas Throne og Constitionen. Om 22 Maaneder ville han overlade Statens Roer i dens Hænder, der tilkommer det, og drage sig tilbage, som Privatmand blandt sine Medborgere, hans Kones Formue var tilstrækkelig for ham, at have af, og som Soldat bruger han kun lidet. Regenten var synlig rørt, og førte Gange Lommetørklædet for Øineur.
Den Nord-Cimbriske Tilskuer, 1843-01-14
Rusland. Fra den russiske Grændse skrives under 16de December. Ved en i disse Dage fra Georgien indtruffen russisk Officeer erfarer man, at de caucasiske Bjergfolk have i den sidste Tid forholdt sig temmelig rolig. De russiske Tropper vare ivrig beskjæftigede med at oprette Forter mod Dagestan; allerede i Midten af November vare 2 af dem færdige, kun enkelte Gange bleve Arbeiderne foruroligede ved Ryttersværme fra Bjergene; men ved den russiske CordonsStyrke og Aarvaagenhed bleve disse Forsøg uden videre Følger med Undtagelse af nogle Dræbte og Saarede paa begge Sider. Men det hedder at Bjergfolkene ruste sig til et afgjørende Angreb Sygdomme bortrykke mange Folk af den russiske Armee. Den nye Høistkommanderende GeneralNeithardt er i Begyndelsen af December ankommen til Armeen, han synes med Alvor at ville tage sig af Sagen. Den forrige befalingshaver ved den caucasiske Armee General Grabbe skal være blevet meget koldt modtaget i Petersburg; han vil sandsynligviis med det Første foretage en Reise til Tydskland, for sin Sundheds Skyld.
Den Nord-Cimbriske Tilskuer, 1843-01-14
Indenlandsk. Den Kongelige Commissarius (for de slesvigske Stænder) holdt følgende Slutningstale: "Høistærede høitagtede Medlemmer af denne Forsamling. For sidste Gang i denne Session ere vi idag her samlede for, efter Hans Majestæts Villie, at slutte dette Aars slesvigske Provindsialstænders Møder. De give oc mange ubehagelige Erindringer, men os Alle den rigeligste Anledning til alvorlige Betragtninger, til moden Selvprøvelse og til den fornyede Beslutning, ved alle vore Bestræbelser uforrykket at have vort Blik henvendt paa Landets Bedste, paa Konge og Fædreland. Jeg vil ikke i denne Afskedstime tale videre om de forskjellige Begivenheder, som endnu ere Enhver i frisk Minde, og som have opvakt Uenighed i vor Midte og virket forstyrrende paa vore Forhandlinger. Men paa Hs. Maj. Kongens befaling skal jeg her gjentage den allerede givne Erklæring, at Hs. Maj. vil vedligeholde de statsretlige Forhold, paa hvilke Hertugdømmet Slesvigs Selvstændighed og hidtilværende Forbindelse med Hertugdømmet Holsteen er begrundet, og jeg haaber, at derved alle Bekymringer for at Hertugdømmets Selvstændighed skulde være i Fare, og alle Forsøg paa at forandre dets statsretlige Forhold eller krænke dets Jntegritet, vil være mødt paa den virksomste og meest tilfredsstillende Maade. - Endelig tillader jeg mig at udtale min varmeste og hjerteligste Tak til den ærede og værdige Præsident for den mig paa mange Maader beviste Velvillie og Tillid. Jeg føler samme Taknemmelighed imod Enhver iblandt Dem, af hvem jeg har modtaget Beviser paa samme Sindelag, hvilket jeg har bevaret i taknemmelig Erindring. - Jeg ønsker Dem alle en glædelig Fest og lykkelig Hjemkomst."(Brig. Td.)
Den Nord-Cimbriske Tilskuer, 1843-01-14
Da P. H. Lorenzen forleden Aften i Kjøbenhavn traadte ind i Theatret for at overvære Forestillingen, der, blev han hilset med et "Længe leve Peter Hjort Lorenzen", der ledsagedes af et ofte gjentaget Hurra.
Den Nord-Cimbriske Tilskuer, 1843-01-14
Et nyt Basrelief af Thorvaldsen. Paa Nysøe, hvis Navn knytter sig til en Række af Thorvaldsens senere Værker, har Thorvaldsen i denne Juul modelleret et herligt Basrelief: "Juleglæde i Himlen", der er af en henrivende Virkning og har begeistret Ochlenschlager, der ogsaa tilbragte Julen der, til et særdeles smukt Digt.
Den Nord-Cimbriske Tilskuer, 1843-01-14
Af Statscalenderen for 1843 optages følgende Ordensuddelinger, der have fundet Sted i afvigte Aar, uden at have været meddeelte i Bladene: Elephant ordenen er den 5te April f. A. tildeelt Hs. kgl. Høihed den regjerende Storhertug af Mecklenborg-Schwerin, Friederich Franz. - Dannebrogordenens Storkors: Statsraad Albrecht Clof Jhre, kgl, svensk Minister for de udenlandske Sager (31te Mai 1842) og Ridder Christian Theodor Emerence Hans Bangemann, Huygens, hidtilværende kgl, nederlansk Gesandt ved det danske Hof (6te Juli 1842). - Dannebrogordenens Commandeurkors: Preussisk Geheime-Legationsraad C. L. S. Borck, samt Geheime-Overfinantsraaderne A. v. Pommer-Esche og A. S. T. Pockhammer (11te Marts 1842); mecklenborg-schwerinsk Generalmajor Elderhorst (5te April ); Professor ved Universitetet og bestandig Secretair ved Videnskabernes Academi i Neapel, Th. Monticelli (30te April ); Statsraad og Directeur for den commercielle Afdeling i det franske Udenrigsministerium, Drouyn de Lhuus; Underdirecteur sammesteds, de Lambert; maitre des requetes i det franske Statsraad og Cabinetschef i Udenrigs-Ministeriet, Genie; Directeur i det franske Handelsministerin, M. de Maissonneuve; fransk Statsraad Desaugers (4de Mai); Kammerherre B. E. Rosenblad, de svenske Stænders Bankbefuldmægtigede (30te Mai ); Baron C. A. A. Hugel i Wien (9de August.
Den Nord-Cimbriske Tilskuer, 1843-01-14
Jfølge "Dagen" har Dr. Kalkar især i Brussel gjort vigtige historiske Opdagelser og fundet Breve fra Christian den Anden, Keiser Carl den Femte, og disse Regenters vigtigste Omgivelser, der kaste et hidtil ukjendt Lys over hiin ulykkelige Konges Landflygtighedsaar, om hvilke Man hidtil kun besad ufuldstændige Efterretninger. Det er at ønske og haabe at det Offentlige eller et eller andet lærd Selskab vil sætte denne flittige Grandsker istand til at meddele Publikum Resultatet af hans interessanteste Efterforskninger. - En anden af vore Lærde, Historikeren F. Schjern, har i disse Dage tiltraadt en skidenskabelig Udenlandsreise, hvis første Bestemmelse ligeledes er Brussel. Da han har gjort sig bekjendt med Dr. Kalkars Fund, og saaledes tildeles kan forbigaae de af denne gjorte Opdagelser, er det at haabe, at vor Historie vil blive beriget med flere Oplysninger i lignende eller andre Retninger.
Den Nord-Cimbriske Tilskuer, 1843-01-14
J længere Tid modtog Man i Fleertallet af vore Skoler, især paa Grund af det Mangelfulde ved Lærebøgerne, kun en ufuldkommen Underviisning i Fædrelandets Historie. Cand. theol. Allen har i denne Henseende indlagt sig megen Fortjeneste af sin Haandbog i Danmarks Historie, der i Behandlingsmaade og Aand, i Begivenhedernes nødvendige Forbindelse og Udviklingen af den indre Historie staaer saa langt over tidligere Hjælpermidler ved hiin Deel af Skoleunderviisningen, og saaledes maatte fremkalde den Opmærksomhed for denne, den fortjener, og give den et høiere Sving. Jmidlertid var Haandbogen ved sit Omfang ikke skikket til almindeligt eller i sin Heelhed at bruges som Skolebog, og Forfatteren har derfor indlagt sig ny Fortjeneste ved at udarbeide efter sin Haandbog en til Skolebrug svarende "Lærebog i Danmarks Historie. Han har i denne paa enhver Maade sørget for at gjøre den ret skikket til dens Hensigt, først naturligviis ved en Jndskrænkning i Jndhold, men dernæst ogsaa ved en simplere Fremstilling og ved at gjøre Stoffet let overskueligt for Disciplene. Han har saaledes, for at opnaae det Sidste, sat Jndholdsangivelser over de større Afsnit, gjort flere mindre Afdelinger, placeret Aarstallene i Randen og tilføiet en Tidstavle over Begivenhederne. Der er derfor heller ingen Spørgsmaal om, at denne Lærebog vil sinde Indgang i vore Skoler, uden at Haandbogen derved vil tabe sin Betydning, deels for Lærerne og deels for de ældre Disciple, hvis Jnteresse vil stige ved den udførligere Fremstilling, og begge ville de tjene til at vække og nære fædrelandske Sind og Tænkemaade hos den Unge.
Den Nord-Cimbriske Tilskuer, 1843-01-14
Efter Opfordring har Medailleur Christensen forfærdiget en Medaille, som efter Reglementet af 22de August 1937, har den smukke Bestemmelse aarlig at tilkjendes et eller andet af de meest udmærkede Arbeider paa Akademiets Udstilling, efter at Akademiets Medlemmer under selve Udstillingstiden have voteret desangaaende, enhver Enke efter den Kunstner, som har vundet denne Medaille er derved berettiget til at nyde en Pension af 100 til 200 Rbd., de Kunstnere, som den til Dato er tilkjendt ere Küchler i Rom, Nørbye og Marstrand. Værdien i Guld er omtrent 260 Rbd.
Den Nord-Cimbriske Tilskuer, 1843-01-14
Høiesteret har stadfæstet Viborg Lands OverretsDom i Sagen imod Sophie Marie Mortensdatter af Mors, som (for Bedrageri ved Udøvelsen af Spaadomskonster, samt for at have forledet Tjenestefolk til Utroskab, og derved tilvendt sig Fordeel) ved bemeldte Ret var dømt til at hensættes i Fængsel paa Vand og Brød i 3 G. 5 Dage, samt udrede alle af Actionen lovligt flydende Omkostninger. - Ved samme Ret er Peder Madsen (tiltalt for Tyveri samt for crimen bestialitatis) dømt til at hensættes til Forbedrigshuusarbeide i Viborg Tugt- og Forbedringshuus i to Aar. Ved Børglum Herres Extraret var han dømt i samme Straf i 4 Aar; men af Lands Overretten i Viborg kun tilfunden at tages under Forva(Dan.) ring af Øvrigheden.
Den Nord-Cimbriske Tilskuer, 1843-01-14
J Baiern er i denne Tid en Mordbrænder JohanBaptisk Walleser, kun 11 1/2 Aar gammel, dømt til 12 Aars Straffearbeide i den for unge Forbrydere særligen indrettede Straffeanstalt, samt derefter i 5 Aar. at stilles under Politiets Opsigt. Ved de retslige Undersøgelser var det ham overbeviist og af ham tilstaaet, at han havde i sin Fødeby forøvet 32 Jldspaasættelser, hvoraf dog kun 5 kom til egentligt Udbrud, og deriblandt en stor Jldebrand den 1ste Juni f. A., ved hvilken 35 Huse lagdes i Aske. Hevnesyge for ubetydelige Fornærmelser har været Motivet til alle Jldspaasættelserne. Den ved hans Misgierninger foraarsagede Skade skal opløbe til 170,000 Gyl(Dagen.)
Den Nord-Cimbriske Tilskuer, 1843-01-14
Vognmandstaxten forbliver uforandret for Januar Qvartal 1843.
Den Nord-Cimbriske Tilskuer, 1843-01-14
Nytaarskydningen begyndte iaar i Nakskov om Eftermiddagen Kl. 4 1/2 og vedvarede næsten uophørligt til Kl. 11. Jngen kunde paa den Tid gaae sikkert paa Gaden, da han paa Grund af den idelige Skyden hvert Øieblik kunde være i Fare for at støde mod et ladt Gevær. J store Klynger drog Pøbelen hujende gjennem Gaderne, strøede Raketter og en Mængde andre brændbare Sager, rundtomkring, som efterhaanden sprang med stort Knald; flere Kjøbmænd, f. Ex. Holst og Dau, fik deres Ruder slaaede ind. Tagpotter reves af Tagene og kastedes ind af Døre og Vinduer, Skildterne bleve hængte op i Skibsmasterne. (J Odense vankede der ogsaa Potter, Skud og ituslagne, (Hp. Av.) Ruder.
Den Nord-Cimbriske Tilskuer, 1843-01-14
Den hæftige Storm, hedder det i Loll. Falst Stiftst.", som i Forening med ualmindeligt Høivande rasede Nytaars Nat, bortrev ved Sundby Færgested ligeover for Nykjøbing en Færge og en Jolle, som begge dreve i Land paa Hasseløe, den sidste i en meget beskadiget Tilstand. En endnu større Skade skete den følgende Nat, da den Justitsraad Grandjean, tilhørende Guldborg Færgebro paa Falsters Side, drev bort. Ruinerne af den dreve paa Land omtrent en Fjerdingvei længere inde i Sundet.
Den Nord-Cimbriske Tilskuer, 1843-01-14
Holstebroe har i denne Tid, hedder det i "RingkAv., foregaaet Nabobyerne med et særdeles smukt og følgeværdigt Exempel, idet der blev opført, tildeels af Byens Jndvaanere, en Comedie til Fordeel for Byens Huusarme, sidste Tirsdag den 3die Januar. Det muntre Stykke Østergade og Vestergade, eller: "Jmorgen er det Nytaarsdag var vistnok et heldigt Valg, især da hertil kom en særdeles god Udførelse. En betydelig Mængde Mennesker havde indfundet sig i denne Anledning og der var saamange, som det indskrænkede Locale nogenlunde tillod, hvorfor der ogsaa er indkommet en ret klækkelig Sum. (Dagen.)
Den Nord-Cimbriske Tilskuer, 1843-01-14
Det Hubertske Skuespillerselskab, som i et Par Maaneder har spillet i Glückstadt, agter sig nu til Jtzehoe men uden Operapersonale. Fra Glückstadt meddeles i Jtzeboer Wochbl. Personalet megen Roes, især priess Hr. Pagel, der, hvad enten han spiller en Dumrian, eller en agtbar Borgermester, et Fæ eller en fiin Jntrigant, en Betler eller en Konge, stedse viser et gjennemtænkt Spil og en rigtig Opfatning af Charakteren." Vilhelm Huber og Linker faaer en velmeent Bebreidelse for at overdrive deres Roller.
Den Nord-Cimbriske Tilskuer, 1843-01-14
J den Bohnslehnske Skjærgaard er i Slutningen af forrige Maaned inddrevet endeel Vragstyrker, formeentligt hidrørende fra Skibe, der ere strandede paa Skagen. Saaledes er ved Mülløsund blandt Andet inddrevet Halvdelen af en dansk Jagt, et lille Agterspeil, af et Fartøi med Ravnet Argo i forgyldte Bogstaver, samt et Fad Rum: ligeledes ved Karinøen en Mast med Takkelage, og ved Grafvarne et Fad Rum.
Den Nord-Cimbriske Tilskuer, 1843-01-14
Udnævnelser. Hans Majestæt har under 9de d. M. allernaadigst beskikket Cand. philos. F. W. Wivet til Contor chef, Secretair og Bogholder, Student N. Willemoes til Assistent og Dr. med C. J. C. Hornemann til Læge ved Livrente= og Forsørgelsesanstalten af 1842, med Forpligtelse til tillige at fungere i fornævnte Egenskaber ved den herværende Livsforsikkringsanstalt.
Den Nord-Cimbriske Tilskuer, 1843-01-14
- Under 7de d. M. har Hans Majestæt allernaadigst beskikket Cand. theol. og Lærer ved det Kgl. Vaisenhuus H. K. Tryde til Sognepræst for NørreSundbye og Hvorup Menigheder i Aalborg Stift.
Den Nord-Cimbriske Tilskuer, 1843-01-14
Ledige Embeder. Da Posten som Overchirurg ved Almindelig Hospital i Kjøbenhavn med en aarlig Gage af 550 Rd. r. S. og fri Bolig, er bleven ledig, kunne Ansøgninger derom indgives inden 4 Uger til den administrerende Direction for Kjøbenhavns Fattigvæsen, der ifølge Planen af 1ste Juli 1799 S 91 besætter sam Ved Rudkjøbings Told- og Consumtionssted er en Told- og Underbetjents Post ledig, som kan ansøges af dertil qvalificerede Underofficerer. Posten indbringer 222 Rbd. aarlig foruden Procent=Andeel.
Den Nord-Cimbriske Tilskuer, 1843-01-14
(Hamborg Cours var den 10de Januar paa London 13 Mk. 9 3/4 s. pr. L. Sterl. og paa Kjøbenhavn for 100 Mk. Banco 200 Rbd. Hamb. Cour. 25 dansk grov Cour. 268 og Schillinge 26 1/2 a 7 p. C. slettere end Banco.
Den Nord-Cimbriske Tilskuer, 1843-01-14
Ved Tallotteriets 1549 Kbhvn, i Kbhvn. udkom:
Den Nord-Cimbriske Tilskuer, 1843-01-14
AVERTISSEMENTS. Søndagen den 22de dennes afholdes Assemblee og Bal i Klubben Kl. 7.
Den Nord-Cimbriske Tilskuer, 1843-01-14
Jfølge udstædt Proclama, som er læst ved Underretten og den Kongelige Landsoverret i Viborg bliver herved Alle og Enhver som maatte have noget at fordre i Stervboet efter afg. Gaardmand Anders Christian Christensen eller Sveigaard af Refs i Huurup Sogn, Refs Herred, i Overeensstemmelse med Plac. 2den Juni 1819 indkaldte med 12 Ugers Varsel til for undertegnede Skifteforvalter at anmelde og beviisliggjøre deres Fordringer. Teglgaarden den 12te Januar 1843. Fischer.
Den Nord-Cimbriske Tilskuer, 1843-01-14
Et ungt Menneske kan blive antaget til at lære Tobaksfabrication, hvorom nærmere Aftale skeer med F. C. Bendixsen.
Den Nord-Cimbriske Tilskuer, 1843-01-17
Ao. 1843. No. 7. Thisted, Kongelig allernaadigst privilegerede Amtsavis. Avertissementstidende, eller Den nordcimbriske Tilskuer. Forsendes med Brevposten overalt i Danmark og Hertugdømmerne. Tirsdagen den 17de Januar. Redigeres, trykkes og udgives i Thisted af Joh. S. Lund.
Den Nord-Cimbriske Tilskuer, 1843-01-17
Spanien. Fra Madrid skrives, at Regenten havde den 1ste Januar holdt sit Jndtog i Hovedstaden; de civile og militaire Authoriteter, modtoge ham ved Jndgangen til Staden; den Stab, der ledsagede Regenten var meget talrig og glimrende. Regenten begav sig til Palladset, Buena Vista, og saae derfra Tropperne defilere forbi. Om Aftenen var Staden illumineret; det hedder imidlertid, at Regenten ikke skal have været synderlig vel tilfreds med sin Modtagelse.
Den Nord-Cimbriske Tilskuer, 1843-01-17
Man ventede, at de Cortes ville blive sammenkaldte til den 10de Januar. J Følge Efterretninger fra Grændsen frygtede den spanske Regjering et Jndfald af Flygtninge fra Barcelona, Det ministerielle Blad Patriota modsiger nu paa det meest bestemte, at en Handelstractat er afsluttet. med England.
Den Nord-Cimbriske Tilskuer, 1843-01-17
Norge. J Følge Efterretninger fra Vestkysten af Norge, er Fiskeriet paa Skudesnæs allerede begyndt, det synes at ville give et godt Udbytte, og 6 a 7 Ladninger med Sild vare allerede ankomne til Stavanger. Det er høist interessant, at være i Skudesnæs Havn under Fisketiden, som i Almindelighed indtræffer i Januar. Man tænker sig et Jndløb fra Søen, som gaaer en Fjerdingvei ind i Landet, hvor der ligge ofte en 2 a 300 Fartøier inde, medens Strandbredden paa begge Sider er bedækket med flere tusinder Tønder Sild, der ere henkastede paa begge Sider af Bryggerne og en 3 a 100 Mennesker beskjæftigede med at rendse Fisken. Da Fiskeriet forsamler en Mængde Mennesker vedSkudesnæs Havn, (der ligger paa den lange Øe Karmøen, og det desuden er nødvendigt at holde Orden mellem Fiskerne selv med Hensyn til Udsættelsen af deres Fiskegarn, saa er vedkommende Sorenskriver forpligtet til at hensende sin Fuldmægtig, der agerer Politimester i Fiskertiden. Man kan ikke danne sig en Jdee om den Virksomhed der hærsker i denne Tid, naar man ikke selv har været Øievidne dertil.
Den Nord-Cimbriske Tilskuer, 1843-01-17
Indenlandsk. Hs. Majestæt Kongen begav sig i Torsdags Aftes til Fredensborg Slot for at afholde Jagt i nog ke Dage der i Omegnen.